text: Forårskåde motorcyklister fylder op i Esbjerg
  21 april 2011 kl. 12.31
  ESBJERG. På forhånd havde arrangørerne håbet på, at det gode påskevejr ville trække ekstra mange bikere til det traditionelle træf Skærtorsdag.
  Og de fik ret: omkring 3.000 motorcykler tog i dag turen til Esbjerg.
  Mange af dem mødtes allerede i morges til morgenmad i Horsens, før de i samlet flok kørte over Vejle og Kolding til Esbjerg.
  Klokken 15.00 samledes de alle på Torvet. Og det var et imponerende syn, da alle motorcyklerne parkerede midt i byen - en begivenhed, der også havde trukket adskillige nysgerrige til.
  
  Ingen gnidninger
  Efter at have vist køretøjerne frem på Torvet kørte deltagerne til MC Road Riders klubhus, hvor programmet lige nu står på hygge, kaffe og øl og livemusik.
  Der har tidligere været problemer med, at motorcyklisterne blandt andet har kørt i ulovlig kortege-kørsel, men i år har der tilsyneladende ikke været skærmydsler af nogen art.
  Både politi og arrangører bekræfter, at alt er forløbet gnidningsfrit det gode påskevejr.
  